Механізатар Міхаіл Адамейка ў гэтыя дні займаецца падсевам пад азімае жыта шматгадовых траў – канюшыны і сумесі канюшыны з цімафееўкай. Пакуль гэта работа вядзецца на так званай мінеральнай глебе, аднак пазней запланавана падсеяць 250 гектараў каласоўніка на тарфяніках. А яшчэ, з мэтай забеспячэння грамадскай жывёлы гаспадаркі раслінным бялком уласнай вытворчасці, мяркуецца пасеяць 50 гектараў люцэрны ў сумесі з цімафееўкай і канюшынай.